Anul IV. — Nr. 7 


1 Decemvrie 1940 


ÎNSEMNĂRI 

SOCIOLOGICE 


Director : TRAIAN BRĂ5LEANU 

CUPRINSUL 

ARTICOLE 


Ion Ţurcan ..... Partidul ca instrument de guvernare 
Eugen Neculau . Universitatea ţărănească. Experi- 

enţa dela Ungureni 

Alexandru Bassarab . . Viaţa legionară, isvor de creaţie 
I. I. Imbrescu ... . Descifrarea unui sens 

Liviu Rusu . • . . . . Puterea socială muzicală 


REVISTA CĂRŢILOR 

Comeliu Z. Codreanu, Pentru legionari, ed. III ; Vasile Ma- 
rin, Crez de generaţie, ed. III. (L. Ţ.) 

REVISTA REVISTELOR 

Libertatea, Redactor sufletesc î Ion I. Moţa, Fondator t Ioan 
Moţa ; Muncitorul legionar, Director, George Macrin. (L. Ţ.) 

REDACŢIA şi ADMINISTRAŢIA: 
BUCUREŞTI, strada Atena 27 
Telefon 5.86.74 (orele 12—13 şi 19—20) 


7 Lei Exemplarul 


Apar de două ori pe lună 


Abonamentul pentru 1 an Lei 150 

Exemplarul 7 


Fiecare număr va avea cel puţin 32 pagini 
Manuscrisele nu se înapoiază 


înscris la Tribunalul Ilfov, Secţia I. Nr. 70/1940 


wwiy-daru mnuiniaki n 


30 NOEMVRIE 


ZIUA MORŢII CĂPITANULUI 

NEUITATĂ 

VA RAM INE AMINTIREA ACESTEI 
ZILE. PESTE VEACURI NEAMUL 
ROMÎNESC SE VA ÎMPĂRTĂŞI DIN 
TĂRIA CUTREMURĂTOAREI JER- 
TFE, IAR GLORIA LEGIUNII VA 
STRĂLUCI PRIN SUBLIMA PILDĂ. 

SĂ NE RUCĂM LUI DUMNEZEU! 


www.dagpmmanic&ro 


ANUL IV. Nr. 7 


1 Decemvrie 1940 


însemnări Sociologice 

Director: TRA1AN BRA1LEANU 


Partidul ca instrument de guvernare 

Partidele politice sunt cunoscute din cele mai vechi tim- 
puri. Imperiul roman, în special, le-a cunoscut sub toate as- 
pectele posibile. Intre partidele politice din timpul republice! 
jomane şi cele ale epocei liberalismului modern, nu există 
nici o deosebire ca mijloace de luptă şi ca finalitate. 

Scopul ultim era acapararea puterii politice, care apoi 
era folosită, după cazuri şi oameni, fie in interesul comuni- 
tăţii, fie mai ales în interesul celor ce conduceau Mijloacele 
au variat şi ele, dela propaganda verbală pînă la revoluţii sîn- 
geroase. Antichitatea, ca şi timpurile mai noui : le-au folosit 
fără scrupule, numai să-şi ajungă ţinta urmărită: stăpînirea 
puterei politice. 

Există, însă, o deosebire mare, de organizare şi de finalitate 
între partidele politice ale trecutului mai îndepărtat sau mai 
apropiat şi cele ale regimurilor naţionaliste totalitare. 

întotdeauna s’a cerut o pregătire oarecare şi pentru în- 
deletnicirele cele mai uşor de deprins. Numai pentru îndelet- 
nicirea cea mai grea şi mai delicată, aceea a conducerii Sta- 
tului, epocile cari s’au scurs ca şi reprezentanţii lor nici nu 
s’au gîndit măcar să ceară vreo pregătire. 

Formarea elitelor politice, aşa dar, este o problemă necu- 
noscută de epocile trecute. Deabia regimurile totalitare sesi- 
zează această problemă şi o pun pe primul plan al preocupă- 
rilor lor. Nici înlr’o ţară, însă, nu i s’a dat acestei probleme o 
importanţă atit de mare ca la noi. Probabil, poate, pentrucă 
nici într’o ţară din lume n’a existat cîndva o clasă conducă- 
toare mai decăzută ca la noi. Şi era explicabil ca reacţiunea 

şi tendinţa de îndreptare să se manifeste mai viguros şi mai 
îngrijorător tocmai in acest domeniu, unde eram mai ame- 
ninţaţi. 

S’au scurs ani de zile, în care timp Mişcarea legionară n’a 
făcut decît pură educaţie, ţinîndu-se deoparte de luptele poli- 
tice. Era atit de inedită această atitudine a unei organizaţii 
politice, care nu vroia să facă politică cu nici un preţ, încît 
conducătorii politici ai lumei vechi n‘au înţeles nimic din fră- 
mîntările şi rosturile vieţii legionare. Fiind de bună sau de 
rea credinţă, ei ne acuzau că pregătim în umbră răzvrătiri ar- 
mate, atunci cind noi ne rugam fierbinte pentru morţii noştri 
â pentru învierea acestui neam. Şi un „mare“ istoric al nos- 
tru n'a putut vedea în elanul creator ,şi în spiritul de jertfă 
al unui tineret întreg decît comploturi şi acţiuni subversive. 

Şi dacă, totuşi, uneori Mişcarea Legionară a fost nevoită 
să facă şi politică, aceasta se datoreşte necesităţilor de a se 
apăra faţă de atacurile duşmanilor, sau cerinţelor de politică 
externă. 

Formarea necontenită de elite politice a fost şi este încă 
preocuparea de seamă a Mişcării legionare şi a celorlalte re- 
gimuri totalitare. 

In aceasta rezidă una din marile deosebiri dintre parti- 
dele politice vechi şi cele noui. Partidele totalitare, însă, nu 
se limitează numai la formarea de elite. Cîmpul lor de acti- 
vitate este cu mult mai vast, pînă a cuprinde întreaga naţi- 
une. Problema educaţiei, a formării civice a neamului întreg, 
este funcţiunea esenţială a partidelor noui. 

In regimurile vechi, partidele politice erau expresiunea deo- 
sebirilor cari existau în mod necesar în opinia publică. Creaţii 
ale opiniei publice, partidele politice nu erau decît modalită- 
ţile ei de exprimare. Opinia publică, pe care o reprezenta par- 
tidul era impusă şefilor de massa partidului. Aceasta nu era 
decît încă una din formele determinismului social, aplicat pe 
tărîm politic. 

Partidele totalitare rup cu trecutul. Concepţia lor nu mai 
este deterministă, ci spiritualistă, dinamică şi creatoare. Par- 
tidul nu mai este creaţia opiniei publice, ci opinia publică este 
creiată şi dirijată de partid. Partidul, la rîndul său, este opera 
şi creaţia şefului predestinat, şi are misiunea de a creia şi 
dirija opinia publică a masselor. Unitatea de opinie politică 
este un lucru indispensabil in conducerea statului modern. 
Diversităţile de opinii creiază dificultăţi mari conducătorilor 

în opera lor. Orice conducător de stat, pentru a-şi putea înde- 
plini misiunea sa, are nevoie ca întregul neam să-l urmeze în- 
crezător. Acest lucru, însă, nu se poate obţine decît pe cale de 
educare, de formare a opiniei masselor populare. 

Partidul politic al regimurilor totalitare are, printre al- 
tele, şi misiunea de a înăbuşi toate opiniile adverse. E o muncă 
pe care trebue s ! o urmărească în mod continuu şi perseverent. 
Acesta e unul din motivele pentru care partidele politice n’au 
scăzut din importanţă, imediat după biruinţă. 

Opera de educare, însă, nu se opreşte aici. Partidul nou 
are o misiune mult mai importantă în această direcţie. El este 
chemat să transforme un neam într’o comunitate morală cît 
mai perfectă. Rolul lui nu se limitează numai la creiarea con- 
diţiilor minime de conducere politică, ci trebue să formeze un 
anumit tip, spiritual conceput in sensul ideologiei partidului. 
Fiecare membru al comunităţii trebue să devină un element 
activ al vieţii politice în general. In regimurile vechi, din con- 
tră, se recomanda cît mai multă cuminţenie şi pasivitate, iar 
grija de educare politică era inexistentă. 

In lupta mare care se dă azi între popoare, nu vor rămîne 
în istorie decît acelea cari vor reuşi să facă din fiecare mem- 
bru al lor un cetăţean activ şi cu spirit de jertfă pentru co- 
munitatea din care face parte. Partidul nou este marea şcoală 
a Naţiunii. De el depind biruinţele şi viitorul la care aspiră 
Neamurile. Numai partidul, însă, care va educa şi va organiza 
întregul Neam într'un instrument de luptă şi permanentă cre- 
iare va merita numele de partid nou şi totalitar. 

Schimbindu-se finalitatea partidului, cîmpul lui de acti- 
vitate a devenit mult mai mare, dind un concurs dintre cele 
mai preţioase Statului. Statul se ocupă, numai de nevoile de 
ordin general şi numai de acelea cari sunt mai stringente şi 
pe cari le poate satisface pe calea seiviciilor publice. Ca o 
consecinţă necesară a acestei situaţii, funcţiunea de educare 
a Statului se limitează aproape numai la formarea elemente- 
lor de care are nevoie pentru buna funcţionare a serviciilor 
publice. Partidul nou este nevoit să intervină acolo unde Sta- 
tul n’o poale face, dar unde totuşi ar trebui să facă ceva. Par- 
tidul, aşadar, trebue să îmbrăţişeze nevoi şi domenii de acti- 
vitate cari azi nu mai pot fi lăsate în grija particularilor, dar 
cari nici nu pot fi trecute în seama Statului. Iniţiativa parti- 
culară disparată ca şi încercările Statului de a interveni în 

anumite domenii, s’au dovedit infructuoase şi uneori chiar de- 
zastruoase. 

Trebue să intervină aici iniţiativa particulară organizată, 
adică partidul, nu pentru a uzurpa atribuţiuni, ci pentru a 
seconda Statul nu numai în opera de educare, ci mai ales In 
opera de refacere a Ţârii. „Ajutorul legionar", serviciul eco- 
nomic, serviciul materiilor prime, serviciul ordinei legionare, 
sunt instituţiuni ale Mişcării legionare chemate să dea cel mai 
larg concurs Statului. Taberile şi şantierele de muncă cari 
vor împînzi ţara la primăvară, vor reface din temelii starea 
materială şi structura sufletească a unei ţări devastate de 
oameni şi de soartă şi care a ajuns pe punctul să-şi piardă 
ceeace are mai de preţ: încrederea în viitorul său. 

Statul şi Partidul urmăresc acelaş scop. Funcţiunile lor, 
însă, ca şi mijloacele pe cari le folosesc, diferă. Stat şi partid 
sunt, aşadar, două lucruri diferite. Ambele, însă, sunt che- 
mate să colaboreze împreună pentru a rezolva nevoi din ce în 
ce mai mari şi mai grele. Epoca liberalismului, cînd aproape 
toate nevoile erau satisfăcute prin liberul joc al activităţilor 
particulare, a apus de mult. Azi e nevoie de aportul fiecărui 
membru al comunităţii in rezolvarea problemelor grele ce se 
pun în viaţa popoarelor. Naţiunile trebuesc în permanenţă 
mobilizate. Războiul cu greutăţile interne şi cu ceeace trebue 
de făcut pentru consolidarea unui Neam din toate punctele 
de vedere, adeseori e mai greu decît cel purtat cu duşmanii 
din afară. 

Acest lucru, insă, nu se poate face pe cale de constrîngere. 
O astfel de operă ar duce la silnicie şi ar compromite întreaga 
acţiune. Aici trebue să intervină partidul care să facă operă 
de educaţie serioasă. Nu e vorba, însă, ca fiecare membru al 
comunităţii să intre în partid, pentru că nu fiecare poate fi 
luptător, după cum nu fiecare cetăţean poate fi militar. Par- 
tidul, însă, are misiunea de a pregăti pe toţi pentru un minim 
de muncă şi de jertfă în folosul comunităţii. 

Partidul nou, prin urmare, nu mai este un mijloc pentru 
a pune mina pe Stat şi a-1 exploata, ci este un colaborator al 
Statului, secondîndu-1 în misiunea lui care devine din zi în 
•/i mai grea. Sunt nevoi, cum spuneam mai sus, cărora Statul 
ca şi iniţiativa particulară disparată, nu le mai pot face faţă 
singuri. E nevoie ca partidul să mobilizeze, într’un elan de 
nestăpînit, întregul Neam £ să transforme Ţara într’un uriaş 
şantier de muncă. Astfel, din instrument de acaparare şi de 

exploatare a puterii politice, partidul a devenit un colaborator 
al Statului şi instrumentul său principal de guvernare. 

El ia astfel locul legii, care trebue să se limiteze numai 
la rolul de a da contururi precise instituţiilor cari iau naştere 
în mod organic din lupta pentru ridicarea Neamului şi la acela 
de a interzice tot ce e protivnic desvollării vieţii sociale. 

Funcţiunea creatoare in Stat nu aparţine, insă, partidu- 
lui, precum nu aparţine nici legii. Ea aparţine, aşa cum spu- 
neam intr’un alt articol, exclusiv Conducătorului „aceluia ce 
transformă o massă amorfă de indivizi preocupaţi de intere- 
sele lor, într'o naţiune vie şi puternică, hotărîtă să-şi îndepli- 
nească destinul său in istorie cu sălbăticie şi cu orice jertfe i 
s'ar cere“. 

Partidul are tocmai această misiune de a traduce în fapt 
gîndul şi vrerea Conducătorului, cu ajutorul Neamului întreg, 
printr’un sistem riguros de educaţie. 

ION 7URCAN 


Universitatea ţărănească 

Experienţa dela Ungureni 


I 

Timp de treisprezece ani, incepînd din primăvara anului 
1927, m’am străduit să aduc contribuţia mea, la resolvarea 
unei probleme ce mi s’a părut capitală: ridicarea satului ro- 
mînesc. Pentru indeplinirea planului ce-mi pusesem încă de 
pe băncile Universităţii, nu mi s’a părut deloc potrivit să niă 
înregimentez in vreunul din partidele politice. 

Am urmărit, anume, cu amară dar aşteptată decepţie, 
rezultatele acelor campanii, răsboaie şi ofensive culturale, care 
s'au anunţat aşa de pompos, dela răsboiu încoace, dar care 
s’au prăbuşit în mod dezastruos în anii demagogiei politicia- 
niste. Erau încercări prea vag concepute sus. Pe teren, în sate, 
aceste preocupări trebuiau realizate de oameni, în mare majo- 
ritate, nepricepuţi, lipsiţi de credinţă, de sinceritate şi de 
avînt. 

In mintea mea, am socotit că problema mare a satului ro- 
mnesc, este — înainte de toate problemă de Pedagogie so- 
cială, care trebuia gîndită şi resolvată cu Unută şi metodă 1 
ştiinţifică. Cu pregătirea pe care mi-a dat-o Facultatea de li- 

tere, secţia filosofică (între anii 1920 — 1925) m’am întors cu 
gîndul şi fapta la satul natal: Ungureni, din judeţul Botoşani. 

In activitatea de 13 ani, am încercat nenumărate decep- 
ţii, dar piedicile nici nu m’au desorientat şi nici nu m'au de- 
primat, ci, dimpotrivă, m’au încurajat la luptă. Am acumulat 
o experienţă care răsplăteşte toate necazurile ce am avut de 
trecut. 

In primii ani, am intîmpinat în sat neîncrederea, pînă la 
ostilitate, a sătenilor, care desamăgiţi de propaganda parti- 
delor politice, se arătau refractari oricărei îndrumări. Am în- 
tîlnit apoi intre autorităţile săteşti, funcţionari vicioşi, inco- 
recţi şi corupţi, cărora o mişcare nouă de luminare a sătenilor 
nu le putea fi pe plac. Linguşitori în faţă, erau în schimb, 
uneltitori în umbră: semănau între săteni, prin ştiri tenden- 
ţioase, neîncrederea faţă de noua pornire, şi colportau la con- 
ducătorii politici dela judeţ informaţii false care să ne atragă 
urgia acestora. In toţi cei 13 ani de activitate, n’am făcut nici 
o politică de partid, n’am fost în slujba vreunui partid şi nici 
n’am figurat, măcar cu înscriere de formă, în vreun partid. 
Nu-mi consider aceasta ca o virtute, şi e departe de mine 
intenţia de a-mi valorifica această atitudine. Aveam însă con- 
vingerea, câ problema pe care o îmbrăţişasem (şi mai ales în 
felul cum vedeam soluţionarea ei) nu-şi putea lega destinul 
de un partid politic. Politicianul de eri te vroia complecta- 
mente aservit, agent electoral, agent al intereselor lui şi ale 
partidului. Noi n’am înţeles să capitulăm şi pentru aceasta 
am avut de tras nenumărate necazuri: cercetări, anchete, in- 
scenări, procese. 

La rindul lor, conducătorii politici ai judeţului (care con- 
siderau judeţul ca fief personal, cu drepturi de stăpîni ab- 
soluţi, unde nu trebuia să se înfăptuiască decît ceea ce le co- 
manda interesul lor) au uneltit mai departe la Bucureşti, îm- 
potriva noastră. La faţa locului nu ne-au putut disloca, pen- 
trucă eram pe poziţie tari. Rămînea cealaltă cale de a ne rupe 
legăturile cu autorităţile dela centru. Astfel, începînd de prin 
1934 datorită intriganţilor dela Botoşani (dela Prefectură şi 
Camera Agricolă) Ministerul de Agricultură nu ne mai asculta 
cererile, iar Casa Şcoalelor nu ne-a mai dat nici o înţelegere. 
In schimb, ciştigasem şi cîştigam mereu în altă parte; sătenii 
din Ungureni şi din celelalte 11 sate vecine strîngeau tot mai 
puternic rîndurile în jurul nostru şi se grupau în instituţiile 
care au luat naştere pe rînd, spre folosul nostru: Căminul Cul- 

tural. Banca Populară, Cooperativa Agricolă, Comitetul de 
Construcţie al Bisericii din Vicoleni şi — din 1936 — Univer- 
sitatea Populară. Pentru ca aceasta din urmă să capete per- 
sonalitate juridică, deoarece se opunea Casa Şcoalelor, a tre- 
buit să ne judecăm, pînă la Curtea de Apel, care ne-a dat 
cîştig de cauză. 

S’a încercat, in acest interval, şi discreditarea mea, care 
am fost iniţiatorul şi conducătorul efectiv al acestor instituţii. 
S a făcut afirmaţia că aşi lucra sub sugestiile francmasoneriei, 
ceea ce am desminţit categoric („Porunca Vremii" din 12 Iu- 
lie 1936). insinuarea era evidentă, pentru cei care cunoşteau 
programul dela Ungureni, realizările şi metoda de lucru. 

In ajutorul nostru, pentru a ne apăra de ponegritori, a 
sărit şi revista „însemnări Sociologice": In nr. 11 din 1937, 
Prof. Claudiu Usatiuc a scris: „Mişcarea culturală dela Ungu- 
reni" (pag. 13). Articolul nu putea să placă puternicilor de pe 
atunci; a fost, în schimb, pentru noi, prilej de întărire în cre- 
dinţa şi în munca noastră. 

Regimul de astăzi ne-a găsit la Ungureni, în plină acti- 
vitate. Toate instituţiile de acolo, sînt grupate în jurul Uni- 
versităţii Populare Ungureni. 

Cînd am ascultat, în expunerea dela radio, că Ministerul 
Educaţiei, intenţionează a creia universităţi ţărăneşti, mi -am 
dat seama, că întreaga activitate dela Ungureni, este foarte 
aproape de această intenţie. In noua stare de lucruri, o inten- 
ţie de felul acesta, are toate şansele de reuşită se adresează 
unor oameni cu totul disciplinaţi. 

Cu intronarea noului regim, avem şi noi siguranţa, că 
mişcarea dela Ungureni, va avea posibilitatea să se desvolte 
în condiţiuni optime. 

Aşa fiind, voiu expune aici programul nostru maximal 
de lucru. Pentru realizarea acestui program se cere vreme 
îndelungată. Dar ne vom aşterne la lucru, cu puteri noui, şi 
mai ales cu credinţa că sus vom avea înţelegerea, care pînă 
acum ne-a lipsit. 

Iată ce s r a înfăptuit pină acum: 

II 

I. Pe teren cultural, Căminul şi apoi Universitatea Popu- 
lară au organizat peste 2000 întruniri culturale: conferinţe, 
cu şi fără proecţii cinematografice, audiţii la radio, producţii 

şcolare şi săteşti, spectacole cinematografice, şezători şi dife- 
rite cursuri populare. 

II. Există in Ungureni o bibliotecă centrală, iar sătenii 
membri au mici biblioteci personale. Ei s’au deprins să re- 
zume, în scris, pe foi de lectuiă, cărţile citite. Este şi un în- 
ceput de muzeu agricol. 

III. Banca Populară, înfiinţată în. 1936, are astăzi 250 
membri cu capital social aproape de 250.000 lei. Face, pe an, 
împrumuturi membrilor săi, peste 600.000 lei. 

IV. Cooperativa agricolă a organizat: 

— Cultura sfeclei de zahăr în regiune. Sătenii încasează 
1—3 milioane lei pe an, pentru recolta de sfeclă. 

— Se valorifică griul din regiune. Anul trecut s’a valo- 
rificat griul in valoare de 5 milioane lei. 

— S’au făcut şi se fac operaţiuni pentru aprovizionarea 
armatei. 

— Funcţionează un debit pentru aprovizionarea sătenilor 
cu cele necesare gospodăriei. 

— Aprovizionează pe sătenii din regiune cu bumbacul 
necesar gospodăriei. 

— Au fost ajutaţi sătenii, în decurs de ani, să-şi procure 
seminţe, producători dc rasă, maşini şi unelte agricole. 

— Au funcţionat, mai mulţi ani, citeva centre de cură- 
ţirea cerealelor, formînd sătenilor deprinderea de a-şi sorta 
cerealele inainte de vindere sau însămînţare. 

— S’a dus o stăruitoare luptă pentru plantarea pomilor 
roditori in regiune. S’au plantat peste 50.000 pomi roditori şi 
f-000 de duzi. In prezent, este gata spre desfacere o pepinieră 
de cam 10.000 de pomi, aclimatizaţi şi pregătiţi pentru regiune. 

— S’a început plantarea a 5 hectare din islazul comunal, 
cu scopul de a se organiza un parc. 

V. Comitetul de Construcţie al Bisericii din Vicoleni a 
Lsbutit ca din 1935 pnă în 1939 să strîngă — numai dela cei 
100 capi de familie din sat — fondurile necesare pentru ridi- 
carea bisericii. Fără sprijin dm altă parte, şi numai cu chel- 
tuala şi munca acestor vrednici oameni, s’a ridicat dn Aprilie 
pînă în Octombrie 1933, clădirea din roşu a bisericii. 

VI. S’au făcut 60.000 cărămizi pentru clădirea localului 
de baie populară. 

Programul maximal de lucru pentru viitor este urmă- 
torul : 

Activitatea Universităţii Populare Ungureni, cu toate 
instituţiile anexe, s’a desfăşurat şi se desfăşoară într'o regiune 
alcătuită din 12 sate: Ungureni, Epureni, Durneşti, Mîndreşti, 
Călugăreni (Comuna Ungureni, jud. Botoşani) şi Plopenii Mari 
ţsi Mici, Borzeşti, Mihai Viteazul şi Vicoleni (Corn. Borzeşti, 
Jud. Dorohoi). 

I. Clădirea unui local propriu pentru Universitatea Popu- 
lară care să cuprindă: sală de spectacol, scenă, instalaţie de 
cinema şi radio, sălile necesare pentru administraţie, sălile 
necesare pentru Şcoala Practică Agricolă şi o mică .uzină 
electrică. 

II. Secţia Culturală, va cuprinde: 

— Organizarea întrunirilor de tot felul: conferinţe, şe- 
zători, audiţie la radio, cursuri de popularizare, etc: 

. — Organizarea Şcoalei Practice agricole pentru adulţi (cu 
cursuri pentru orientare profesională, material didactic, de- 
monstraţii practice). 

— Bibliotecă. Muzeu regional. Biblioteci personale ale să- 
tenilor. 

— Atelier de artă populară şi lucrări manuale (în special 
pentru perioada de iarnă). Expoziţie. 

— Cor, orchestră, fanfară ţărănească. 

— Menţinerea tradiţiei, cultul virtuţii şi asistenţă socială 
(botezuri şi cununii, troiţe şi monumente pentru eroi; con- 
cursuri de jocuri şi cusături naţionale; premii de virtute şi 
muncă. Sprijin moral şi material săracilor din regiune, femei- 
lor şi copiilor). 

III. Secţia cooperatista şi comercială. 

— Desvoltarea cooperativei agricole cu ramuri de produc- 
ţie, aprovizionare şi desfacere. Asigurarea recoltelor, anima- 
lelor şi gospodăriilor. 

— Desvoltarea Băncii Populare pentru operaţiuni de cre- 
dit tot mai mari; înfiinţare de magazine de consum, în mai 
multe puncte ale regiunii. 

— Fabrică de apă gazoasă. 

— Brutărie. 

— Magazii colectoare de cereale. 

— Eventual industrii ca: moară, fabrică de uleiu, piuă, 

etc. 

IV. Secţia gospodărească şi sanitară, va cuprinde: 

wwwJmm iiiimnifHm 


12 


— Atelier de croitorie, pentru ca fetele şi gospodinele 
din cele 12 sate să înveţe a-şi coase singure hainele, după 
croială modestă, romînească şi rurală. 

— - Atelier de cusături şi ţesături naţionale, în care să se 
înveţe lucrul isvoadelor bătrîne. Reînvierea portului naţional. 
Practica vopsitului cu buruieni. 

— Atelier de bucătărie, pentru ca fata şi femeia dela 
sat să înveţe a pregăti bucate şi a utiliza raţional alimentele 
din gospodărie. Cantină şcolară. Birt popular, care să ofere 
drumeţilor mîncarea, pe preţ convenabil şi în condiţiuni igie- 
nice. Menţionăm că satul Ungureni este situat la o între- 
tăiere de căi de comunicaţie: calea ferată Dorohoi-Iaşi şi şo- 
seaua Botoşani-Sâveni. 

— Sală şi loc de petrecere pentru săteni (hore, nunţi). 

— Amenajarea parcului cu loc de petreceri şi spectacole 
de vară. 

Baie populară. Frizerie. 

V. Secţia economică şi agricolă, trebue să organizeze o 
mică fermă (gospodărie), avînd: 

— o pepinieră cu pomi, care să aprovizioneze în fiecare 
an satele cu pomi aclimatizaţi, 

— grădină de zarzavat, 

— prisacă demonstrativă, 

— un cîmp de experienţă pentru elevii adulţi ai Şcoalei 
practice agricole, 

— staţie de maşini agricole (tractor, seceră tor, maşini de 
curăţit şi selector mecanic), 

— un punct zootechnic cu reproducători selecţionaţi. 

VI. Diverse. 

— Universitatea Populară va trebui să stimuleze sau să 
patroneze direct activitatea în următoarele direcţii: 

— Clădiri de biserici. Afară de biserica din Vicoleni, care 
va trebui terminată, mai sunt în regiune următoarele sate 
lipsite de biserică: Epureni, Durneşti, Mîndreşti, Plopenii- 
Mari şi Mihai Viteazul. 

— Clădiri de localuri de şcoli, în: Epureni, Sapoveni, Un- 
rureni-Jianu, Durneşti, Vicoleni. 

— Refacerea şi pietruirea şoselei Vorniceni-Ungureni- 
Coşteni, şi varianta Euperini-Vicoleni, cu podul de peste Jijia. 

— Fîntîni igienice. 

— Irigaţii şi asanări de bălţi. Regiunea este paludică. 

■ Clădirea localurilor de Primărie, Jandarmărie, Oficiul 


Foştal. 


Trecînd la mijloacele necesare realizării acestui program, 
problema ni se înfăţişează cam in acest fel. 

In primul rînd, stau înfăptuirile de pînă acum, ca bază pen- 
tru ceie viitoare. Avem m personalul nostru de serviciu, 5 — 6 
tineri, disciplinaţi şi muncitori, formaţi în spiritul nouei por- 
niri. Toţi au fost şi sînt salariaţi din produsul muncii lor la 
Cooperativă şi ştiu că remuneraţia lor este numai în măsura 
în care pot ei să creeze venituri şi beneficii instituţiei la care 
servesc. Existenţa lor este legată de hărnicia, cinstea, şi pri- 
ceperea pe care o pun în serviciu. 

Ne întemeiem apoi pe contribuţia localnicilor pentru ser- 
viciile pe care instituţiile noastre le aduc lor. Ceea ce s*a făcut 
în 13 ani nu s’a realizat din pomană sau subvenţii, ci numai 
din produsul unei munci deosebit de grele, prestate zi cu zi 
in folosul localnicilor. 

Personal, sunt dela început la dispoziţia acestei mişcări; 
mă leagă datoria faţă de satul natal. 

La toate instituţiile dela Ungureni şi în tot timpul celor 
li ani de activitate, am lucrat cu totul onorific şi n’am avut 
nevoie să primesc nici salar şi nici altă răsplată materială sau 
bănească în vreo formă oarecare. Programul schiţat mai sus 
formează, pentru mine, un ideal de viaţă. 

Intenţia şi pregătirea mea în sensul acelui program s'au 
verificat în cei 13 ani de lucru pînă acum. Aceşti ani, îi so- 
cot numai o prefaţă pentru activitatea rodnică şi în proporţii 
mari, ce trebue să înceapă la Ungureni, sub auspicile actua- 
lului regim. 

Afară de resursele locale şi de silinţele proprii, avem ne- 
voie de ajutor, în următorul fel: 

I. Solicităm atenţiunea binevoitoare a Ministerului Edu- 
caţiei Naţionale să recunoască mişcării dela Ungureni, carac- 
terul de experiment social-pedagogic, pentru resolvarea pro- 
blemelor satului romînesc. Cerem ca Universitatea Populară 
din Ungureni să fie considerată ca o instituţie ipodel, cu acti- 
vitate demonstrativă. 

II. Programul maximal de lucru depăşeşte cu foarte mult, 
puterile noastre băneşti. Avem nevoie de ajutor şi de fonduri 

pentru construcţiile şi clădirile ce vor fi prevăzute în pro- 
gramul anual de lucru, în ordinea importanţei lor. 

Toate imobilele făcut la Ungureni nu sînt o pierdere de 
bani, căci pe lingă foiusul lor din timp de pace, toate pot fi 
puse în slujba apărării naţionale în caz de războiu. 

III. Ataşarea pe lingă Universitatea Populară — pe mă- 
sură ce activitatea se va atoplifica, — a următoarelor posturi 
dela Ministerul Educaţiei Naţionale şi Casa Şcoalelor: 

Un post de învăţător, al cărui titular să se ocupe cu coor- 
donarea activităţii culturale din regiune şi activitatea extra- 
şcrilară a şcolilor. In cest post se va putea detaşa în fiecare 
an <*ite un învăţător fruntaş, din diverse părţi ale ţării, pentru 
practică socială, pentru ca în urmă să înceapă o mişcare simi- 
lară în localitatea respectivă. 

Astft-1, Universitatea Populară dela Ungureni, ar dobîndi 
adevăratul caracter de şcoală pentru învăţăminte sociale. 

— Un post de institutor agronom, pentru conducerea 
şcoalei ţărăneşti şi a fermei. 

— Un post de maistru pentru lucrări manuale şi artă 
populară. 

— Un post de maistră pentru gospodărie. 

— Un post de maistră pentru croitorie. 

— Un post de maistră pentru ţesătorie. 

IV Acordarea de ajutoare şi credite băneşti pentru in- 
vestiţii de producţie (în operaţiile Cooperativei, Băncii Popu- 
lare, întreprinderi comerciale, fermă, etc.). 

V. Dotarea Universităţii Populare cu imobilele şi terenu- 
rile necesare: 

— împroprietărirea Universităţii cu o suprafaţă de cel 
puţin 10 hectare teren, pentru fermă şi cîmp de experienţă. 

— Dobîndirea locului potrivit pentru clădirea localului U- 
niversităţii Acest teren este situat în satul Ungureni-Jianu. 
e în suprafaţă de 40 prăjini şi este proprietatea Ministerului 
Sănătăţii, care îl are prin testament, dela defunctul Ion Jianu 
fondatorul spitalului local. 

— Dobîndirea suprafeţei de 5 hectare din islazul comu- 
nal, teren situat pe dealul spitalului, pe care să se realizeze 
parcul proiectat. Plantaţia am început-o cu cîtiva ani în urmă. 

— Pentru clădirea băiei populare trebueşte achiziţionat 
locul de casă de 19 prăjini, situat lîngă podul de peste riul 
.Tijia. 

— Pentru brutărie şi celelalte instalaţii industriale, pre- 

cum şi magaziile pentru colectarea cerealelor, se pot obţine 
dela Oficiul de colonizare. • 

VI. Să se asigure concursul tuturor autorităţilor judeţene 
din oraşele Rotoşani şi Dorohoi, pentru a se realiza opera edi- 
litară şi de construcţii publice, prevăzută la sfirşitul progra- 
mului. 

EUGEN NECULAU 
Profesor 

Preşedintele l’nfversitstii 
Populare „Ungureni** 


Viaţa legionară, izvor de creaţie 

In armata de luptători şi factori de creaţie, Legiunea nu- 
mără şi un important mănunchiu de arhitecţi, sculptori şi pic- 
tori, crescuţi în spiritul de erumenicitate al trăirii legionare. Şi 
această echipă in paşii biruitori ai Legiunii, îşi are un trecut 
legat de momentele re i-au fost hărăzite, în a le împodobi răs- 
crucile istorice. Acest mănunchiu şi-a avut dela început viaţa 
lui, viaţa de cuib. Creaţiumle sale sunt normal creaţiunile la 
care poate ajunge un orgatv'sm desvoltat organic. Intre ei 
s’a ajuns la acea noţiune care e firesc deosebită; una e a fi 
artist plastic şi alta e a fi artist plastic legionar. Noţiunea de 
artist plastic legionar vrea să fie satisfăcută pe lingă tot ce-i 
cere unei consfinţiri şi acea transformare totală într’un om 
nou, într'ur. artist plastic nou. Un artist plastic legionar trebue 
să se dăruiască in totul Legiunii. El nu mai cunoaşte în creaţia 
sa, decît Legiunea şi Neamul. El îşi construeşte măreţele în- 
făptuiri pe piatra de unghiu a jertfei legionare şi’ntocmai Me- 
şterului din legendă, meşterului Manole, el se smulge din dra- 
gostea omenească şi pentru învierea neamului său, în orice 
clipă stă gata de moarte. Un artist legionar îşi conduce exi- 
stenţa fizică după cele mai categorice principii de viaţă cre- 
ştină. Rugindu-se lui Dumnezeu, gîndindu-se în permanenţă 
la Căpitan şi ridieîndu-se cu sufletul la jertfa martirilor 
mişcării, el pune piatră peste piatră la înfăţişarea plastică a 
Romîniei legionare, sfărimînd cu tîmăcopul acele urme ale 
unor ziduri de ură şi de mişelie ce-au împresurat-o. 

Artistul legionar nu e preocupat să redea frumosul na- 
tural, frumosul cotidian; el se ridică în a construi frumosul 
măreţelor înfăptuiri legionare. Opera artistului legionar e pusă 

pe viaţă, pe trăire interioară, prin participarea totală la viaţa 
legionară. Un artist legionar nu-şi recomandă sieşi un fel de 
viaţă, ci îşi ordonă şi consimte această viaţă. Şi construindu-şi 
viaţa el îşi construeşle propria sa operă care e făcută după 
chipul sufletului său de legionar, aspră, scînteetoare, ne- 
clintită. 

Un artist legionar nu e un om de afaceri, el nu umblă 
după lux, după trai bun, de aşi satisface ambiţiile personale, sau 
poftele de mărire. El a înţeles în a se integra ’în elita legio- 
nară. El îşi supune fiinţa fizică la permanenta jertfire în 
slujba Neamului, el ştie că ideea de elită este legată de 
ideea de jertfă, de sărăcie, de trăire aspră şi severă a vieţii. 
El ştie că numai atunci va creia pentru Legiune, cînd va 
fi în permanentă jertfire de sine. 

Un artist legionar nu se poate gîndi la o îmbogăţire ma- 
terială. In atelier el duce o viaţă aspră şi severă, fără lux, 
şi fără îmbuibare, o viaţă de absolută camaraderie; e camarad 
cu zidarul care-şi pregăteşte zidul pentru a desăvârşi o icoană, 
e camarad cu tîmplarul care-i pregăteşte schela, e camarad cu 
toţi aceia cari intr’un comun efort tind spre desăvîrşirea operei 
concepută de el, şi mărturisită lor. Dragostea e cheia de boltă 
a înfăptuirilor sale. „Dragostea îndelung răbdătoare, dragostea 
plină de bunătate, dragostea fără pizmuire, dragostea care nu 
se laudă, dragostea care nu se umflă de mîndrie, care nu se 
poartă necuviincios, nu caută folosul său, nu se mînie, nu se 
gîndeşte la rău, nu se bucură de nelegiuire ci se bucură de 
adevăr. Crede totul, nădajdueşte totul, sufere totul” ’). 

Acesta este portretul unui artist legionar, a acelui artist 
legionar chemat să construiască o gospodărie romineascâ nouă, 
un sat romînesc nou, un oraş romînesc nou, o Capitală nouă. 
Numele lui e Legiunea. 

Temelia e pusă, urmează clădirea Palatului. 

Azi sfintele oase le-au pus temelii 
Vajnice, Neamului Dac, ' 

Şi ele înfruntă de-acum veşnicii 
Stînci tencuite cu veac... 

ALEXANDRU BASSARAB 


*) 1 Corlnteni 13,4-7. 

Descifrarea unui sens 

Dumnezeu a vrut ca Mişcarea legionară să învingă. Toată 
lumea cu suflet curat şi de bună credinţă, setoasă de drep- 
tate, s’a bucurat. Atit înlăuntrul Ţării, cit şi în afara ei. Toată 
lumea a luat act, in orice caz. Chiar şi duşmanii Mişcării legio- 
nare. Numai oficialitatea conducătoare a Bisericii Ortodoxe 
Romîne tace. A tăcut dela început şi tace încă. Nu manifestă 
cu nimic o atitudine faţă de noua orînduire a lucrurilor, după 
cum a arătat şi Părintele Dr. Liviu Stan, în articolul „Sfântul 
Sobor” publicat nu de mult in ziarul „Cuvântul”. 

De ce tace oficialitatea Bisericii? Mai mult: de ce în ma- 
joritatea lor, Sfinţiţii Chlriarhi şi o parte din Preoţi, mani- 
festă chiar protivnic regimului legionar? Pentrucă oficialitatea 
conducătoare a Bisericii Ortodoxe Romîne nu este pe linia 
dogmatică şi canonică a Sfintei Biserici Ortodoxe Ecumenice. 
Sâ dezvoltăm această afirmare. 

I. Preliminarii 

1) Teză teologică: „La fiecare acţiune are a se considera 
principiul din care rezultă ea“. (Dr. Vasile Găină: „Teoria 
Revelaţiunii” C-ţi 189.,.). 

2) Afirmare legionară: „Mişcarea legionară este expresia 
politică a Ortodoxiei”. (Comeliu Zelea Codreanu). 

3) Constatare: A) Bunul Dumnezeu ne-a învrednicit să 
punem început de temelie Statului Naţional Legionar. Pentru 
acest Stat, principiul de existenţă şi afirmare, iniţial, totalitar 
şi permanent, nu poate fi altul decît însăşi Biserica lui Hristos- 
Dumnezeu. Urmează deci: supremul punct de onoare al Ro- 
mîniei Legionare trebue să fie grija deosebită şi neîntreruptă 
pentru bunul mers şi strălucirea Sfintei Biserici. 

B) Statul Naţional Legionar află Biserica Ortodoxă Romînă 
într’o cutremurătoare absenţă şi decadenţă în ceeace priveşte 
pe actualii „reprezentanţi oficiali” ai ei. 

Statul Naţional Legionar nu va putea şi nici nu-i este 
îngăduit să mai colaboreze o singură clipă cu aceşti „repre- 
zentanţi oficiali" ai Bisericii, pentrucă: 

a) Statul Naţional Legionar este realmente slujitor al Iui 
Hristos Dumnezeu — pe cînd „reprezentanţii oficiali" actuali 
ai Bisricii se pot dovedi oricînd, dogmatic şi canonic, (afară 

de prea onorabilele excepţii) că sunt ,.anticrişti”, ceeace este 
Jnspăimîntător dar reai! 

b) „Reprezentanţii oficiali” actuali ai Bisericii, confundă 
Instituţia Divină a Mirvtuitorului cu persoana lor atee şi fari- 
seică. 

Statul Naţional Legionar nu are voie să tolereze aceasta, 
căci riscă a fi pedepsit de Dumnezeu! 

4) Prevedere: Statul Naţional Legionar, în teritoriul pe 
care i-l-a dat Dumnezeu în grijă şi organizare, fiind dator să 
instăpînească rînduiala şi în Biserică — se va izbi de: 

perfidia, svîrcolirea şi îndărătnicia „reprezentanţilor actu- 
ali” ai Bisericii Ortodoxe Romîne. 

Aceştia vor aduce ca suprem argument: 

a) autonomie Bisericii şi b) respectarea c anonicităţii Ei. 
Amîndouă aceste puncte ale argumentului lor vor cădea din 
capul locului, pentrucă: 

a) Autonomia Bisericii, nu este şi nu poate fi absolută 
decît în sobornicitatea ei harică privitoare la: doctrină, sfintele 
taine şi împăcarea Neamurilor; 

Numai prin aceasta îşi afirmă — atît fiecare slujitor al 
Bisericii în parte, cit şi toţi laolaltă — integrarea în canonici- 
tatea Bisericii. 

b) Canonicitatea Bisericii, afirmîndu-se dela sine numai 
prin identificarea deplină cu ea a slujitorilor ei, tocmai prin 
aceasta, dărîmă falsa „autonomie” a celor ce confundă ires- 
ponsabilitatea lor personală cu rostul sfint şi înfricoşat al 
Bisericii! — dar, întăreşte, implicit, adevărata autonomie a 
celei „una, sfîntâ, sobornicească şi apostolească” Biserică. 

5) Suprema datorie: De vreme ce, acela care ar îndrăzni 
sa aibă contact şi chiar să conlucreze cu cei „blestemaţi” şi-ar 
atrage el însuşi „blestemul”’ acelora — Statul Naţional Legio- 
nar, trebue să o rupă cu „reprezentanţii oficiali” şi cu „legea 
de organizare" dela 1925, a Bisericii Ortodoxe Romîne şi are ca 
supremă datorie: 

Rehab Uitarea şi reintegrarea Bisericii Ortodoxe Romîne în 
sfînta canomcitate ecumenică şi organizarea ei ca atare! 

II. Organizarea Bisericii în Statul Legionar 

Mulţi clerici, ştiind toţi clericii că trebue să vină o schim- 
bare şi o nouă lege, se întreabă: cînd va apare „legea de reor- 
ganizare a Bisericii”? Ca şi cînd o lege oricît de perfectă, ar 


wwiy.daau nrnaniakm 


19 


constitui în sine un miracol, care ar putea schimba automat 
ft'larea lucrurilor din Biserică. Dar, nici unul nu se întreabă: 
cum este bine să se facă schimbarea de fapt în bine a lucrurilor 
uigamzarea Bisericii? Ori, aşa ar fi firesc, căci, de vreme 
ce este vorba de „organizare ’, trebue să ne gîndim la ceva 
., organic’’, real şi sisiematic şi nicidecum abstract şi dialectic. 

Noi ştim că însuşi Domnul nostru Iisus Hristos a spus: 
,.Nu se pune vin nou în burduf vechiu... nici petec nou la haină 
veche"... Pe aceasta s’a întemeiat şi Căpitanul cînd a afirmat 
că îi trebue, pentru înoirea ţării nu programe şi constituţii 
r-oui, ci un „om nou" — „omul legionar”, care este omul cu 
adevărat „creştin-romîn“. 

Aşa s’au întimplat şi lucrurile în Ţară: au biruit întîiu 
„oamenii cei noi", oamenii Mişcării legionare şi apoi, prin ei, 
urmează să se facă şi haina potrivită a noilor rîndueli. Exact 
ceeace se întîmplă şi cu pruncul care se naşte: întîi trebue să 
apară pruncul concret, real, viu şi apoi se fac şi se potrivesc 
imbrăcămintele fireşti, pe măsura desvoltării lui. 

De aceea şi In Biserica din Statul Naţional Legionar: 
normal, trebue să pornim dela „înoirea duhului", dela oameni 
noui şi cu adevărat temători de Dumnezeu şi pătrunşi de ere- 
clinciozie şi devotaţi rînouelii Ortodoxiei şi apoi, va urma, 
firesc, organic şi legiuiiea cuvenita, ca o haină a vremii şi a 
locului în care Romînia Legionară slujeşte Bisericii Ecumenice 
a Mîntuitorului nostru lisus Hristos. 

Comandamentul Mişcării Legionare are un „Centru de stu- 
dii şi doceniuntări", împărţit în diferite „secţii" după respec- 
tivele funcţiuni organice ale părţilor care compun organismul 
Mişcării în totalitatea ei. O asemenea secţie este şi cea Bise- 
ricească. Mişcarea Legionară i-a dat dela început atenţie cuve- 
nită şi îi arată în permanenţă respectul deplin şi filial, conside- 
rînd-o vina centrală prin care Mişcarea va să-şi absoarbă hrana 
spirituală necesară dela Biserica Mamă. 

„Secţia Bisericească", de pe lingă „Centrul de studii şi 
documentări" al Comandamentului Mişcării legionare este îm- 
părţită în grupuri: 

I) Oiganizare şi administraţie. 2) Misionarism. 3) Asistenţi 
socială. 4) Invăţămint teologic. 5) Monahism şi 6) Studiul 
legilor. 

Grupul „organizare şi administraţie" fixează liniile gene- 
lale de gîndire şi acţiune ale întregii „secţiuni Bisericeşti” şi 
are ca punct de plecare: starea de fapt în Biserică în acest 

moment, cu tendinţă hotărîtă de acţiune minimă şi imediată. 
Porneşte la ceastă acţiune cu grupurile „misionarism” şi 
asistenţă socială ”, pentrucă acestea pot începe, neted, înoirea 
electivă a sufletelor şi a stărilor sociale. Aici, trebue să atrag 
atenţia, Cucernicilor Preoţi, asupra unui lucru extrem de 
important. Mulţi clerici au pus întrebarea: Cum se încadrează 
Preoţii în Mişcarea Legionară? Unii au mers pînă acolo, îneît 
au sosocit că nu ar fi rău să se constitue un „corp preoţesc- 
legionar”. Ar fi o mare greşeală. Prima întrebare, insă, îmi 
pare firească în măsura în care este desinteresată. De aceea, 
Preoţilor care doresc să se alipească Mişcării Legionare, le 
j>utem spune că, pentru cucerniciile lor, cel mai frumos cri- 
teriu de apreciere nu poate fi altul decît: măsura elanului şi 
rîvnei cu care se pun fiecare la dispoziţia grupurilor „misio- 
narism” şi „asistenţă socială”. De pildă: două lucruri vor lămuri 
mai bine această afirmaţie. Intîi, în ceeace priveşte grupul 
„misionarism” — în loc ca un preot să facă marşuri sau alte 
lucruri de natură mai mult militărea.scă, aşa cum este spiritul 
ostăşesc al Legiunii — ce straşnic mijloc de întrecere va fi 
faptul de a se oferi repartizării pe fabrici sau alte întreprinderi 
unde sunt categorii sociale nu tocmai evlavioase şi acolo ar 
predica pe Hristos în cadrul programului fixat de conducătorul 
grupului misionar al Secţiei Bisericeşti. 

Cu cît un preot va avea la activul «ău mai multe convertiri 
de atei, comunişti, sectanţi şi tot felul de rătăciţi, cu atît va 
străluci mai mult stima lui în ochii Mişcării Legionare. La fel 
şl în legătură cu problemele care se pun grupului „asistenţei 
sociale”. Cu cît un preot va fi frecventat mai multe spitale sau 
case de nenorociţi, sau aziluri, etc.. şi va răspîndi acolo lumina 
şi mîngîerea harului Domnului nostru Iisus Hristos, cu atît 
va fi mai cu adevărat „Părinte" intre legionarii lui Hristos şi 
ai Neamului. 

Punînd temelia Organizării Bisericii în Statul Legionar pe 
aceşti doi stîlpi puternici — misionarismul şi asisten’a socială 
— în mod firesc se va zidi şi restul edificiului prin felul cum 
va lucra: grupul „învăţămîntul teologic” spre adîncime şi 
grupul „monahism" spre înălţime. Din tot acest ansamblu de 
acţiune minimă şi imediată, ca un corolar al unei realităţi 
organice, va apare şi legea cea mai bună a noilor orînduiri, pe 
care o va da grupul „Studiul legilor”, condus de Părintele Dr. 
Liviu Stan, autorul masivei lucrări, scrisă cu autoritate şi 
seriozitate legionară: „Mirenii în Biserică”. 

Dela aceste puncte de afirmare şi purificare, se vor naşte, 
apoi, toate celelalte probleme cu soluţiile lor de progres şt 
desăvîrşire a Bisericii Ortodoxe Romîne, spre slava lui Dum- 
nezeu Tatăl şi Fiul şi Sfintului Duh, în vecii vecilor, amin. 

Preot ILIE I. 1MBRESCU 


Puterea socială muzicală 

Preocupările de azi, ale statului tind către găsirea unor 
forme de manifestare, care să corespundă nevoilor organice 
ale naţiunii. Pe plan cultural năzuinţele sunt însă cu mult 
mai dificil de realizat, deoarece, pe de o parte, spiritul rector 
în diferite domenii de activitate culturală lipseşte încă, nefiind 
dată posibilitatea de coordonare a tuturor valorilor creatoare 
în vederea aceluiaş ideal, pe de altă parte însăşi aşezarea şi 
rezolvarea problemelor întîmpină aici mult mai multe greutăţi 
decît in oricare alt domeniu practic, unde rezultatul este 
imediat şi nu depinde de judecăţi de valoare. Ceiace însă 
uşurează dela început discuţiunea, atît in vederea teoretizării 
cit şi a măsurilor de ordin practic — aceste din urmă mai ales 
interesează in cel mai înalt grad — , este noţiunea de putere 
socială. Articolul d-lui profesor Traian Brăileanu întitulat Naţi- 
unea şi Puterile sociale aduce în No. 3, anul IV al acestei revi- 
ste elementele generale ale acestei probleme. Pe noi ne inte- 
i esează numai în latura în care putem desvolta subiectul nostru. 
Puterea socială artistică, determinată în lăuntrul socie- 
tăţii în raport cu o putere economică sau politică de pildă, 
poate fi împărţită în anumite comunităţi de artă. In acest sens 
se poate vorbi şi de o comunitate muzicală. Este o problemă 
de sociologie de a face teoria generală a comunităţii sociale 
precum şi a raporturilor de interdependenţă a diferitelor 
puteri; pe noi ne interesează comunitatea muzicală cu sensul 
t»i de putere socială, factorii care o determină, idealul de artă 
spre care trebue să tindă în timpul de faţă, măsurile de ordin 
practic pe care va trebui să le luăm pentru a realiza o cit mai 
intensă trăire a faptului muzical sub cele trei aspecte: creaţie, 
interpretare şi ascultare. Pină nu de mult existenţa unei vieţi 
muzicale formulată şi susţinută în virtutea principiului „artă 
pentru artă”, era considerată oarecum supranaţională. Pe 
muzicant nu-1 interesa în nici un fel participarea sa la 

destinul neamului. El se încadra într’o comunitate universală 
t marilor centre, unde aducea cu sine, arare ori conştient, 
nota unui exotism mai mult sau mai puţin pronunţat. Ivirea 
şcolilor naţionale de muzică, la început cu explicabila lor ten- 
dinţă de pseudomorfoză şi apoi adopxînd tot mai mult pro- 
bleme de desvoltare organică, autonomă, îşi găseşte exemplu 
şi în muzica romîneascâ. Azi comunitatea muzicală trebue 
nelimitată în vrerile de trăire ale neamului, punîndu-se astfel 
problema unei aşezări în veac a muzicii romîneşti. 

Comunitatea muzicală romînească se conturează din ele- 
mente proprii. Presupunem o stare psihologică diferită în care 
setea de infinit dă naştere cîntecului popular, exprimînd un 
anumit destin „alcătuit din anume duh şi din anume sînge, din 
anume drumuri, din anume suferinţi" cum spune Lucian 
Blaga. Nu este atit intenţia de a adopta teoria orizontului 
stilistic cu privire la geneza cîntecului popular în sensul con- 
sacrat „spaţiului mioritic”, cît scoaterea în evidentă a facto- 
rului colectiv muzical. Are muzica o putere de coeziune cum 
nu o are nici o artă, scoasă în eviden*â, în seria considerabilă 
de scrieri asupra ei, de către cei vechi. Este ceiace atribue 
muzicii un rol, deosebit în statele culturii antice, dă unitate 
spiritualităţii evului mediu creştin, deschide un orizont aşa de 
complex cum este cel al etnografiei muzicale în timoul nostru. 
Mă gîndesc aici Ia cercetările ce s’au făcut cu privire la legile 
după cari se structurează muzica diferitelor popoare şi tot 
odată le încheagă o unitate spirituală. Aceste au dus la înlo- 
cuirea treptată, fată de veacul al XlX-lea, a concepţiei uni- 
versaliste cu cea etnică şi dau importantă nelimitată valorii 
estetice a muzicii populare. Cîntecul popular este deci temelia 
pe care îşi găseşte sprijin comunitatea muzicală ronvnească. 
Este greşit să ne închipuim — ceiace s’a afirmat de altfel 
destul de des în scrisul despre muzica populară — o comuni- 
tate muzicală slujind unui ideal de artă. In mijlocul ţărănesc 
muzica apare întovărăşind viata în aşa fel încît o separare a. 
valorilor estetice de celelalte valori este de multe or» impo- 
sibilă fără alterarea gravă, a înţelegerii ethosului ei. Comuni- 
tatea muz»cală trăeşte, fără să-si dea seamă, în complexul 
rnarei comunităţi spirituale romîneşti, fiind un aspect, o fată 
a ei. Problema întemeierii vieţii noastre muzicale culte pe 
bunurile artistice ale poporului nu trebue să ocolească acest 
fapt. Nu este posibil de a face artă în afară de legile morale, 
religioase, politice ale neamului, cum, pe de altă parte, neamul 

nu poate să-şi atingă culmea lui de mărire, dind la o parte 
sau neglijînd valorile artei. Deci funcţiunea artei este hotă- 
rîtoare în stat, cum este religia, cum este morala. Nici un 
motiv nu este pentru a o considera din acest punct de vedere 
ca pe un factor secundar De aceia este nevoie de a lăsa să 
se desvolte comunitatea de artă, mai mult, se impune din 
primul moment luarea tuturor măsurilor în vederea organi- 
zării ei ca putere socială. înainte de a vorbi despre arta romî- 
nească trebue să ne gîndim la o comunitate de artă a noastră. 
De aceia este prematur de a vorbi din anumite puncte de 
vedere de felul cum trebue scrisă ea, adică de stilul ei. Se 
poate afuma însă că în muzica populară găsim îndreptarul ei 
şi că tot ce facem din punct de vedere raţional în această 
privinţă trebue să aibă ca ţel extinderea spiritualităţii săteşti, 
pe care o considerăm, ca bun de temelie, pentru toate manife- 
stările culturale. Deci cintecul popular şi bisericesc trebue să 
capete o atenţie deosebită în preccu-perile statului nostru 
cultural, iar de intensitatea participării noastre la procesul de 
creaţie, de interpretare, de auzire, va depinde şi valoarea în- 
tregii comunităţi muzicale. Faptul amintit că muzica are o 
putere de a închega sufletele omeneşti, pornind dela umilul 
cîntec de copil şi sfîrşind în contopirea estetică pe care o 
presupune ascultarea unui concert simfonic, cum nu o are 
nici o artă, a fost şi cauza pentru care îndrumătorii politici şi 
spirituali ai vremurilor noastre au aşezat cîntecul la temelia 
întregii lor acţiuni de renaştere naţională. Astfel ia naştere 
cîntecul politic şi revoluţionar care structurează grupuri muzi- 
cale bine distincte cu semnificaţia lui aproape rituală. Impre- 
sionant din acest punct de vedere este momentul în care massa 
de zeci de mii de oameni se uneşte prin cîntec. Pentru comu- 
nitatea muzicală mijloacele de manifestare sunt multiple şi 
diferenţiate. Pornind dela o fază primară, în care valorile tind 
sa se contopească în acelaş ethos etnic, comunitatea muzicală 
se precizează, ca putere socială, pe măsură ce părăseşte fazele 
diletante, prin afirmare estetică. Această tendinţă care trebue 
să rămină naturală, deci să păstreze în sine valorile morale 
etnice, tocmai pentru a permite circularea nestricată a celor 
estetice, a suferit şi la noi depe urma amestecului evreesc. 
Cine s’a ocupat de viata noastră muzicală, cît de cît, ştie anu- 
miţi evrei primiţi de către asociaţia compozitorilor romîni şi 
susţinuţi de premiile „George Enescu” contînd în străinătate, 
ca fruntaşi ai muzicii romîneşti, în numele unui hiperestetism. 

eu totul dăunător firii romineşti. Comunitatea noastră muzi- 
cală era bolnavă, fie că desvoltarea valorilor ei se făcea fără 
un raport de interdependenţă direct spre principii estetice uni- 
versale, fie că suferea depe urma amestecului străin. In lăun- 
trul ei nu lipsesc insă nici elementele, cari, prin concepţia lor 
despre lume şi artă, păstrează atitudinea etică necesară noilor 
îndrumări. Astăzi, împlinirea aceasta o garantează concepţia 
statului naţional legionar. In cadrul lui se poate discuta despre 
organizare. 

In principiu orice acţiune de organizare sau regenerare 
irebue să aibă in vedere acele nuclee de viaţă muzicală c-ari 
odată trezite au facultatea de a se desvolta dela sine. Aceasta 
spre deosebire de iniţiativele din trecut, pornite de sus, după 
tiparul marilor instituţii apusene, şi susţinute artificial de stat, 
cum sunt operele, filarmonicele şi academiile în genere fără 
auditori şi fără elevi autentici. Ci renaşterea muzicală trebue 
să pornească dela trezirea interesului general pentru muzică, 
prin care presupunem desvoltarea gustului de a face muzică în 
familie, trecînd apoi de aici in grija pe care o au şcoala, bise- 
rica şi armata. Ideia aceasta revine înlr’una în scrisul despre 
muzică pe care l-am putut urmări după răsboiul mondial cînd 
împlinirea teritorială a Rominiei impunea imperios o mare 
renaştere spirituală. Azi ea trebue afirmată cu mai multă 
putere, mai ales că, după cele ce s’au întîmplat, este nevoie de 
dinamizarea naţiunii pînă în fibrele ei cele mai ascun.se. 
Planul de organizare al vieţi muzicale va ţine cont de însuşi 
fenomenul muzical în primul rînd. Oricît vom încerca să dăm 
importantă educaţiei, cercetărilor folclorice, estetice, teoriei 
sau filosofiei muzicale, centrul preocupărilor trebue să rămînă 
creaţia. In jurul fenomenului ei se vor grupa celelalte disci- 
pline, contribuind doar la sporirea intens ităţii de trăire a operei 
de artă muzicală, fructul activităţii creatoare. Anumite pre- 
tenţii ale criticii bunăoară de a-şi asuma un fel de tutelă asu- 
pra creaţiuni sunt lipsite de seriozitate. Critica normativă tre- 
bue înlăturată oriunde şi-ar atribui un rol preponderent. 
Numai intuiţia artistului creator poate deschide druin nou în 
artă. El poartă în sine, în virtutea unui dar dumnezesc, icoana 
operei de artă a viitorului. Pentru ca, creatorul însă să urmeze 
reprezentantul drept al comunităţi lui spirituale. In lăuntrul 
două. Astfel se organizează „Reichsmusikkammer” (camera 
muzicale va avea altă înfăţişare la noi. Aici raţiunea va ţine 
samă de nevoia de a lămuri creaţia şi astfel se desprinde 

linia destinului cultural al neamului napărat trebue să fie 
muzicală a Eeich-ului, în virtutea principiului totalitar, înlă- 
turînd oarecum vechil proeminenţe exclusiviste, în turnuri de 
fildeş, faţă de tot ce însemna bun spiritual al marelui popor. 
Nu este nicidecum gîndul de a propune imitarea unei insti- 
tuţii, ci de a găsi făgaşul adevărat de desvoltare al vieţii noa- 
stre muzicale. De aceia felul de organizare al puterii sociale 
vieţii artistice muzicale posibilitatea de activitate este mul- 
tiplă. Ea trebue divizată şi dirijată spre nouile idealuri. Dar 
mai întîi să încercăm o schiţă a diferitelor ei aspecte şi domenii 
de activitate posibile şi necesare. 

Viaţa muzicală prezintă trei aspecte bine distincte şi 
anume: cultural, economic şi juridic. Primul cuprinde acti- 
vitatea spirituală în sine şi trebue să aibă primat absolut asu- 
pra aspectului economic menit să-l întreţină, şi asupra celui 
juridic chemat să asigure, în lăuntrul legii, existenţa primului. 
Domeniul cercetării muzicale, în care vor activa cei ce se ocupă 
cu tot ce va fi necesar pentru a întemeia o doctrină a mu- 
ticii romîneşti, o teorie a ei. Căutînd temeiurile vieţii romî- 
tieşti, ne vom ocupa de cintecul popular, de culegere, depozi- 
tare, analiză, publicare. Tot aşa de însemnat va fi cîntecul bi- 
sericesc ca studiu paleografie şi comparat. Va trebui să se dee 
cel mai larg concurs pentru intensificarea studiului acestor 
două probleme fundamentale ale culturii muzicale romîneşti. 
Timpul nostru a reliefat, dindu-i o importanţă deosebită, cîn- 
tecul politic. Valoarea estetică a acestui gen, atît la noi cît 
şi în alte părţi, poate fi discutată; dar nu ea interesează, ci 
semnificaţia de element dinamic în împlinirea destinului no- 
stru sub soare. De aceia cîntecul legionar se aşează în strînsă 
legătură alături de cînt ecul ostăşesc*. Mart şalul Iosef Pilsud- 
ski a spus următoarele: „cîntecele ostăşeşti au înviat cultura 
polonă". Puţini din conducătorii militari, au înţeles, această 
problemă. In armata noastră cultivarea cîntecului a fost lăsată 
de obiceiu pe seama sergenţilor majori. Ce-a scos la iveală 
inspiraţia lor cazonă formează un repertoriu pur caragealesc. 
Din cînd în cînd cîte un ofiţer doar, cu pasiune muzicală, l-a 
înnobilat cu vr’un marş învăţat, în şcoala militară. Şi această 
lăture de manifestare trebue însă aranjată cu totul pe temeiuri 
etnice. In sfera cercetărilor cîntecul politic şi ostăşesc va 
forma un capitol de sine stătător, unde se va urmări înteme- 
ierea, mai întîi de toate, a unei doctrine a lui. Datele înşirate 
pînă aici dau elementele pregătitoare fundamentale ale mu- 

zicii romîneşti culte. Problema ei rămîne, în ierarhizarea 
noastră, centrală şi cu ea intrăm în domeniul esteticei, 
unde orice discuţiune trebu să aibă în vedere, analitic toate 
elementele operei de artă muzicală. Nevoia de a cîştiga o 
metodă de cercetare ne va duce la cunoaşterea problemelor 
puse şi a rezultatelor obţinute de ştiinţa muzicală a vremu- 
rilor noastre. Nu vom fi străini deci de cercetările acustice, 
fiziologice, psihologice, teoretice, estetice, istorice, etnogra- 
fice, sociologice, etc., întreprinse, în orice parte a lumii. Se va 
impune organizarea unui institut de cercetări muzicale, care 
să fie pivotul orientărilor noastre. 

Al doilea domeniu, cel al edv.caţiei, se conturează în ime- 
diată dependenţă de problema teoretică. Spre deosebire de 
lumea antică şi cea a evului mediu, unde, învăţătura muzicală 
era dirijată fie de stilul etic al statului, fie de spiritualitatea 
bisericii, lumea noastră modernă a lăsat multă vreme educaţia 
la voia întîmplării. Astfel şi graţie ei activitatea muzicală de- 
vine centrifugală, universalistă, faţă de comunităţile naţionale. 
Desigur teoria nu este în stare să dee lecţii de creaţie compo- 
zitorilor, dar poale să influenţeze indirect creaţia prin edu- 
caţie. Este însă greşit de a pune problema ei în legătură numai 
cu organizarea diferitelor instituţiuni de educaţie generală şi 
specială, care neapărat vor fi aşezate pe o bază etnică din 
primele începuturi, fără a căuta influenţa ei în însăşi viaţa so- 
cială. Este locul unde educaţia se îmbină cu manifestarea mu- 
zicală fie profesională, fie diletantă, cum se prezintă aceasta 
din urmă în familie sau In comunitatea sătească. Trezirea 
la viaţă nouă a factorului de îndrumare muzicală cade tot în 
sarcina educaţiei. Ca să avem un exemplu numai să ne gîn- 
dim la rostul pe care poate să-l aibă în mijlocul satului cîn- 
tăreţul de biserică, dascălul de altă dată, pe care stăpînirea li- 
berală l-a redus la proporţii de caricatură, dar a cărui grijă 
cade tot ce este muzică în viaţa satului — corul de biserică, 
corul popular, tradiţiile cultice ale muzicii populare, fără 
să fie un element de distrugere a tot ce s’a păstrat de veacuri 
ca o dovadă a autenticităţii noastre. Sau să ne gîndim la rolul 
educaţiei muzicale în familia romînească, unde la noi totul 
este lăsat la voia întîmplării. Sigur că aci este greu de a in- 
terveni într’un mod didactic, dar trebue găsită o soluţie fe- 
ricită pentru a trezi sentimentul sănătos al frumosului, înlă- 
turînd definitiv obicinuita distracţie cu mititeii şi lăutarii 
dela bodegă. Şi aici generaţiile noui eşite din şcoala nouă, 

clădită sistematic pe realităţile noastre, vor schimba familia, 
dîndu-i alte sensuri decit cele de pină acum. Dacă veacul al 
XVUI-lea este aşa de bogat în manifestări creatoare pentru 
Germania, apoi aceasta se datoreşte spiritului de disciplină al 
familiei germane pe care l-a trăit aşa de intens personalitatea 
lui Johann Sebastian Bach de pildă. Deci educaţia, ale cărei 
probleme aşezate cu toată seriozitatea în şcoală au ca scop 
imediat alegerea elementelor pentru a forma specialişti 
precum şi aceia de a trezi curente de muzică diletantă, este 
ceia care pregăteşte şi intensitatea fenomenului creator. 

Creaţia se desprinde insăşi ca o parte a sistemului nostru 
de organizare. Singurul lucru care contează în acest domeniu 
este însă valoarea estetică, in stare să determine un stil de 
artă — şi să asigure durabilitatea ei in veac. De aceia crea- 
torul muzical nu poate fi supus decît propriei sale discipline 
de experienţă artistică; fiind insă produsul natural a-1 comu- 
nităţii naţionale el se va aşeza dela început pe linia destinului 
îomînesc, scriind pentru multiplele nevoi ale societăţii mu- 
zicale şi pentru idealul său de artă chiar dacă acesta nu este 
conform cu ceiace cred despre ceiace trebue să fie perfec- 
ţiunea creatoare contemporanii săi. cari pot să fie critici, edu- 
catori, interpreţi, simpli ascultători sau chiar ei înşişi creatori. 
Ceiace spunea Schumann odată cu privire la împărţirea arti- 
ştilor creatori aşezînd la dreapta pe păstrătorii tradiţiei, la 
stînga pe purtătorii bonetelor frigiene iar la mijloc pe cei 
r.reaţi de clipa de faţă şi distruşi de ea, va ilustra într'una 
veşnica luptă artistică între idei şi curente, pentru a lămuri 
faţa vremii artistice. Ea nu trebue exclusă aşezînd peste crea- 
tori restricţiuni dogmatice, deoarece singurul care hotâreşte şi 
experienţa veacurilor trecute o dovedeşte cu prisosinţă, este 
timpul, înlăturînd odată cu ceiace nu este valoare şi nedrep- 
tatea aprecierilor. In acest domeniu avem un drum deschis de 
înaintaşii noştri. Şcoala de cor care ia naştere oarecum pe 
provincii scoţînd în evidenţă pe Chiriac, Vidu, Muzicescu, 
Porumbescu, evoluiază treptat către o tehnică proprie, astfel 
că începutul unei evoluţii viitoare pare bine precizat prin 
factura modernă a şcoalei romineşti. Se întrevede, judecind 
realităţile, părăsirea definitivă a tendinţelor de pseudo — 
morfoză — Spengler înţelege prin acest termen aplicat la cul- 
tură conţinuturi ce se varsă în forme străine, neputînd crista- 
liza astfel în mod caracteristic materiei lor — , anume de a 
scrie lied-uri, rondo-uri, simfonii pe teme populare romî- 

neşti şi de a aşeza la temelia creaţiei o concepţie energetică 
de desvoltare autonomă a acestui material. Muzica romî- 
nească devine astfel, un cimp de experienţă din cele mai inte- 
resante ale veacului nostru in legătura ei nemijlocită cu ele- 
mentele ritmice, melodice şi formale ale cîntecului popular. 

Faţă de celelalte arte, cum sunt cele plastice bunăoară, 
unde opera de artă capătă o legătură directă cu spectatorul, 
muzica are nevoie de interpret pentru a căpăta abia fiinţă. 
Aici se conturează in organizarea socială a muzicii un nou do- 
meniu pe care îl definim ca fiind al interpretării. Pe aceasta 
se întemeiază în ultima vreme organizarea muzicală a ţărilor 
apusene. S’ar putea spune chiar că acolo creaţia este subordo- 
nată interpretării, cînd se ţine cont de facilitatea excepţională 
a unui intrumentist sau de capacitatea enormă a masselor or- 
chestrale. La noi domeniul interpretării va cuprinde în orga- 
nizare începînd cu ultimul dascăl de Diserică şi terminind cu 
orchestra filarmonică şi opera romînă, toate posibilităţile 
noastre de a face muzică, comunităţile de cîntec legionar şi 
ostăşesc, corurile săteşti, asociatile corale orăşeneşti, forma- 
ţiunile instrumentale diletante şi profesionale dela înjghebă- 
rile de muzică de cameră pînă la orchestrele simfonice pre- 
cum şi interpreţii cari activează individual. A le trezi la viaţă 
nouă şi a le aşeza în slujba culturii vomîneşti, este cea mai 
grea problemă de organizare şi trebue începută cît de curînd. 
In genere cei chemaţi în fruntea conducerii muzicale nu au 
timpul necesar sa privească, în fond problema, fiind preo- 
cupaţi sau de activitatea personală sau de cea a instituţiei pe 
care o conduc. Nevoia de a organiza asociaţii corale peste în- 
treaga ţară sau de a stimula muzica de cameră în familia ro- 
mînească este o problemă de care depinde viaţa muzicii ro- 
mineşti mai mult decit de funcţionarea ireproşabilă a operei 
şi orchestrei simfonice de stat. Desigur că metoda de organi- 
zare va trebui să fie adecvată posibilităţilor de lucru pe teren. 
Un mare rol în această acţiune îl va avea interpretul diletant. 
Odată cu el se ridică problema celui ce ascultă si pricepe mu- 
zica. Şi aici prin ceiace presupunem ascultare şi pricepere faţă 
de opera de artă muzicală, lucrurile nu pot fi lăsate în voia 
întîmplării. Introducerea muzicii în viaţa naţiunii romîneşti, 
astfel cu ea să devină o necesitate de ordin spiritual se ridică 
din imperativele timpului nostru. In comunitatea ţărănească 
auzirea este un proces natural care se întemeiază pe trăirea 
cîntecului, pe consumul produsului artistic al unei comuni- 

laţi cu un tip de simţire comun creatorului cît şi ascultăto- 
rului. Această comunitate, cum s’a putut constata din rezul- 
tatele ştiinţei muzicii comparate, ramîne străină, faţă de pro- 
dusul artistic al altor comunităţi în mult mai mare măsură 
decît am fi înclinaţi să presupunem. Cum se explică de altfel 
evoluţia lentă a stilului muzicii populare cum şi păstrarea prin 
veacuri a ethosului ei sau a unor elemente al căror înţeles 
nu-1 mai putem găsi decît cu greu. In sprijinul acestei afirrna- 
ţiuni aduc constatarea că acolo unde se ating două curente 
etnice, cum se intîmpla in valea superioară a Şiretului între 
valurile slave venite dela nord şi cele romîneşti dela sud, inter- 
ferenţa melodiilor este cu mult mai mică decum am fi încli- 
naţi să credem. In lumea cultă însă procesul de auzire este 
mult mai complicat. Auzirea unei sonate de pildă presupune 
o anumită structurare raţională a spaţiului sonor, cu cele 
două cîmpuri armonice, care nu poate fi auzită în mod in- 
conştient. Este nevoie deci de iniţiere sistematică atit în mu- 
zica romînească cit şi în cea străină. Organizarea ascultăto- 
lilor nu este ceva nou. Aşa numitele comunităţi de concerte, 
unde pe un preţ redus se pot auzi — cicluri întregi de muzică, 
dau rezultatele cele mai bune. Aici se ridică rolul criticului 
de artă, nu pentru a da lecţii de creaţie compozitorilor — 
ceiace de obiceiu se întîmplă cînd criticul este un compozitor 
ratat — , ci de a îndruma viaţa artistică a comunităţii sale, 
punînd în lumina înţelegerii opera de artă muzicală. 

Aceste domenii, al teoriei, al educaţiei, al creaţiei, al in- 
terpretării, al ascultării, pe cari le desprindem din analiza 
vieţii muzicale romîneşti şi a nevoilor ei, se completează cu 
ceiace am putea numi politică muzicală, unde s’ar lua toate 
măsurile de dirijare, de stimulare, de coordonare a faptelor în 
raport cu drumul in veac al naţiunii. Aici ar intra şi măsurile 
pentru eliminarea a tot ce ar putea influenţa dăunător pute- 
rea socială muzicală, cum ar fi eliminarea elementelor etnice 
parazitare infiltrate în cultura noastră. Şi aici se poate hotărî 
raportul nostru cu alte rasse cu cari ne legăm în istorie în 
ceiace priveşte schimbul de valori muzicale. Tot acest dome- 
niu ne leagă şi de partea economică şi juridici a vieţii muzi- 
cale, care presupune mai întîi de toate asigurarea existenţei 
sociale a muzicantului. Acestuia trebue să i se asigure o viaţă 
onorabilă în statul legionar. Majoritatea muzicanţilor la noi 
se sbat în mizerie, neavînd asigurată nici pîinea de toate zilele. 
De aceia preocupările cu arta muzicală, cari impun ani de 

muncă disciplinată, sunt lăsate la o parte pentru alegerea unor 
profesiuni practice mai bănoase, ceiace lasă o spărtură în 
trupul comunităţii naţionale. 

Faţa economică a vieţii muzicale mai cuprinde şi corner* 
ţul muzical ce se îmbină strîns cu economia generală a ţării. 
Editura muzicală, care presupune muncitori tipografi specia- 
lizaţi cum şi instalaţii speciale, impresariatele muzicale, în 
general schimbul de cărţi, note, instrumente muzicale, toate 
aceste susţin întreaga activitate muzicală a statului prin ne- 
cesităţile materiale. Şi aici intrarea elementelor tinere se 
impune prin necesitate. O altă latură a problemei econo- 
mice o prezintă fabricaţia instrumentelor muzicale. Sunt la 
noi meşteri lutieri şi trebue să ţinem seamă de existenţa lor 
în organizarea vieţii muzicale economice. Necunoaşterea în a- 
ceastă privinţă a valorii lemnului de resonanţă necesar con- 
struirii de instrumente a dat prilejul unor speculanţi evrei din 
Bucovina să-l exporteze ca simplu lemn de construcţie şi să 
ciştige milioane pe spinarea averilor Fondului bisericesc. Este 
un caz ca multe altele în care ignoranţa noastră a fost specu- 
lată. La acestea este de prisos să mai adăogăm că întreg co- 
merţul muzical stă în mina evreilor şi că se impune o luptă 
de eliminare. 

Dacă economicul dă viaţă activităţii spirituale activitatea 
juridică va veni să asigure cu legile statului dreptul muncii 
muzicale. Dreptul proprietăţii artistice a început şi la noi să 
devină o problemă. Există societatea compozitorilor romîni 
care îl percepe, însă cei cari ciştigă nu sunt creatorii autentici 
ci cei a căror marfă găseşte plasament, deci muzica uşoară. 
Vor trebui să se găsească soluţii de echitate prin organizarea 
echilibrată a celor trei părţi mari ce cuprind într’un tot va- 
lorile artistice şi economice şi criteriile juridice. In acest sens 
se poate vorbi şi despre muzică înţelegîndu-se prin organiza- 
rea ei raţională o putere a societăţii romineşti aşa cum pre- 
conizează teoria socială a ei. 

LIVIU RUSU 

REVISTA CĂRŢILOR 

CORNELIU Z. CODREANU, Pentru Legionari, ed. III. 

Cartea Căpitanului e din nou răspândită în văzul tuturor. 
Sunt cuprinse în ea nu numai liniile construcţiei statului ro« 
iriîn dar întreaga epocă de frămîntare a legionarismului re- 
trăeşte sbuciumul ei pe fiecare pagină. 

„Pentru Legionari" este o carte prin care nasc şi vor naşte 

necontenit idei, oameni, înfăptuiri. Slova înţeleaptă şi simţită 
îndeamnă, răscoleşte, blestemă şi porunceşte. Se vor scrie 
de-acum încolo nenumărate studii şi exegeze despre adevăru- 
rile veşnice cuprinse în această biblie a romînismului. 

Căpitanul a arătat drumul omului nou; el a descris în cu* 
lori nespus de puternice jalea pămîntului roniinesc, a rassei 
culropae şi stoarse de vlagă, a arătat prăpădul oraşelor înstrei- 
nate, şi a aşezat şcoala şi biserica pe noui temelii. Munca se 
desprinde din opera Căpitanului ca un etalon mai scump decit 
aurul, pentrucă el n’o privea numai sub latura utilului mate- 
rial ci mai ales din punctul de vedere al foiţei ei educative. 

Trebue să subliniem că nici un bărbat politic, de cînd 
este poporul romin, pmă la Corneliu Z. Codreanu, n’a reuşit 
să închege acţiunea sa practică de pe teren într’un sistem de 
gindire politică atit de adâncit ca acela pe care ni-1 dă cartea 
Pentru Legionari. Acţiunea politică legionară este depăşită prin 
amploarea şi profunzimea revoluţiei spirituale din care face 
parte. Nimeni dintre reformatorii poporului nostru n’a putut 
să întreprindă o astfel de revoluţie, făptuind-o, practicându-o 
şi în acelaş timp să-i aşeze articulaţiile teoretice, să-i fixeze 
normele în scris. 

Care om politic romîn, din epoca modernă, a ajuns la 
această altitudine de faptă şi gîr.dire? N’am trăit destul cu 
spectacolul doctrinelor Improvizate şi radiodifuzate pe toate 
cărările? Nu ne-au copleşit teoriile ţărăniste, liberaliste, socia- 
liste ; amestecuri hibride, surogate ale periferiei politice 
„mondiale"? Legi, paragrafe umflate, discursuri şi îndrumări, 
scrisori şi sfaturi pe văz şi pe întunerec au inundat ţara, toate 
In numele unei politici „raţionale", cugetate, etc. 

„Pentru Legionari" va rămîne cartea de temelie a poporu- 
lui romin, putilicat. renăscut, ridicîndu-se drept, ameninţător 
împotriva oricăror piedici. 

Astăzi, noi, nevrednici prin fiinţa noastră umilă de-a cinsti 
amintirea jertfei şi învierii prin martiriul Căpitanului, să-i în- 
văţăm gîndurile, să le pătrundem, străduindu-ne a le înţelege 
adevărata strălucire şi tărie. 

VASILE MARIN, Crez de generaţie, ed. III. 

Numele celui ce a trecut în legendă alături de 1. Moţa 
deşteaptă vibrări ale sufletului în faţa pildei pe care a dat-o. 
Curat ca lacrima, cuvîntul său se îndreaptă către camarazi. 
Cuvîntul morţilor este lege mai puternică decît a celor vii. 

Generaţia lui Moţa şi Marin, generaţia Mişcării legionare, 
îşi citeşte crezuf. Cu un cuvînt înainte scris de Căpitan („Cre- 

dinţa legionară va înflori mai mîndră şi mai biruitoare cu fie- 
care strop de sînge mai mult pe care-1 vom. da senin şi cu su- 
fletul plin de bucurie“) şi cu o prefaţă de Nae Ionescu, „Crez 
de generaţie" adună gîndurile inspirate ale lui Vasile Marin, 
parte publicate în „Axa", „Vestitorii", „Cuvîntul studenţesc" ş. 
a., parte inedite din însemnările păstrate şi transmise acum nouă. 

REVISTA REVISTELOR 

LIBERTATEA, Redactor sufletesc ! Ion I. Moţa, Fondator 
t Ioan Moţa (sub îngrijirea lui Viorel Trifa), An. 38, No. 7). 

Această „Foaie pentru săteni şi muncitori întemeiată, la 
Orăştie în anul 1902", a pierdut pe conducătorul ei cel atît de 
scump tuturor Romînilor, pe părintele Ioan Moţa. Libertatea 
pierde pe acel ce a creat-o, a îngrijit-o şi i-a deschis gloria. 
Moartea preotului Ioan Moţa a produs o adincă durere întregu- 
lui neam. Familia Moţa, tatăl şi fiul, a dat Romîniei legionare 
pilde de înalt romînism. Prin eroismul sfînt al lui Ionel Moţa, 
mort în Spania, Romînia a vorbit tuturor neamurilor şi a do- 
vedit că ea are un rost în lume. 

Acum cînd şi părintele lui Ionel Moţa, cel ce a pus toate 
străduinţele sale pentru a putea trimite slovă curată sătenilor 
şi muncitorilor, a trecut în rîndul celor drepţi, se cuvine să 
cinstim „Libertatea", să îngrijim de ea. 

Aducem aci închinarea cea mai pioasă în faţa amintirii pă- 
rintelui Moţa, a cărui chip ne va rămâne veşnic întipărit în 
suflet. 

MUNCITORUL LEGIONAR. Director ; George Macrin, 
An. I, No. 1 — 2, seria IL Reapariţia revistei legionare a mun- 
citorilor în cadrul nouei organizaţii „Luptă şi lumină" însem- 
nează că făgaşul cel bun şi sănătos al muncitorimii este format 
şi că de-acum înainte el va trebui să fie singurul făgaş al mun- 
citorului rom în. transformat şi avînd drepturi aşa cum au fost 
fixate de către Căpitan. Primele două numere apărute deschid 
privelişti cu soare pentru muncitorime. Revista „Muncitorul 
legionar" este o revistă de educaţie legionară, de oglindire a 
vieţii muncitoreşti, ea este un povăţuitor al muncitorului. Aci 
îşi va afla muncitorul expuse durerile sale, de aci va primi 
învăţătura dreaptă. 

Amintim numele celor ce scriu pentru muncitori: V. Ia- 
sinschi, ministrul muncii, Corneliu Georgescu, subsecretar de 
stat, G. Macrin, T. Iliuţ, V. Dova, preot Palaghită, Imbrescu, 
Dragoş Vitencu ş. a. LEON ŢOPA 

